b"\n_START_ARTICLE_\nColada de fang\n_START_PARAGRAPH_\nUna colada de fang \xc3\xa9s una massa de roca sediment\xc3\xa0ria formada per elements de gra molt petits (argila, marga), la qual, en amarar-se d'aigua, adquireix la plasticitat suficient per a despla\xc3\xa7ar-se en forma de riu de fang. Les colades de fang tenen un alt contingut de material s\xc3\xb2lid i una alta densitat (fins a 2,6\xc2\xa0g/cm\xc2\xb3). Amb la seva energia poden causar una gran devastaci\xc3\xb3._NEWLINE_Les colades de fang d'origen volc\xc3\xa0nic s'anomenen lahars."